ป๊อปปี้ ฮิลล์ ร่ำร้องขอปาฏิหาริย์

ป๊อปปี้ ฮิลล์ ร่ำร้องขอปาฏิหาริย์ ( ) เป็นอนิเมะโดยสตูดิโอจิบลิ ที่ออกฉายในปี พ.ศ. 2554 กำกับโดย โกโร มิยะซะกิ ซึ่งออกฉายครั้งแรกในญี่ปุ่น เมื่อวันที่ 16 กรกฎาคม พ.ศ. 2554

ตัวอนิเมะอ้างอิงจากมังงะ ในชื่อเรื่องเดียวกัน คือโคะกุริโกะซะกะ คะระ (โรมะจิ: Kokurikozaka kara) ซึ่งเขียนโดย เทะสึโอะ ซะยะมะ 

 เนื้อเรื่อง 
ในห้วงเวลาที่ญี่ปุ่นเร่งพัฒนาโตเกียวเพื่อรับมหกรรมโอลิมปิกฤดูร้อน 1964 "มะสึซากิ อูมิ" เด็กสาววัย 16 ปี ผู้สูญเสียบิดาไปในสงครามเกาหลี อาศัยอยู่ในบ้านโคะกุริโกะ ซึ่งตั้งอยู่ในเมืองท่าโยะโกะฮะมะ เพื่อระลึกถึงบิดา ทุกเช้าเธอจะชักธงสัญญาณแบบเดียวกันขึ้นที่บ้านของเธอ 

ที่โรงเรียนมัธยมปลาย ในขณะที่อูมิกำลังรับประทานอาหารเที่ยงกับเพื่อน เหล่านักเรียนชายส่วนหนึ่ง ได้ทำการรณรงค์ต่อต้านการรื้อถอนอาคารชมรม "ละติน ควอเตอร์" ซึ่งเป็นอาคารเก่าแก่สถาปัตยกรรมแบบตะวันตก โดยมีนักเรียนชายคนหนึ่ง แสดงออกด้วยการกระโดดจากหลังคาของอาคารเรียนลงไปในบ่อน้ำในบริเวณที่อูมิและเพื่อนๆนั่งอยู่ เมื่อเห็นดังนั้นอูมิจึงเข้าไปช่วยให้เขาขึ้นมาจากบ่อน้ำ แต่ด้วยสายตาของบรรดานักเรียนต่างจับจ้อง เธอจึงละทิ้งการช่วยเหลือ

จากวีรกรรมของนักเรียนชายคนนั้น ทำให้เป็นข่าวไปทั่วทั้งโรงเรียน เขาคนนั้นชื่อว่า "คาซามะ ชุน" เป็นบรรณาธิการหนังสือพิมพ์ของโรงเรียน ด้วยการที่น้องสาวของอูมิอยากได้ลายเซ็นของชุน จึงขอร้องให้อูมิช่วยไปละติน ควอเตอร์กับเธอเป็นเพื่อน อูมิไม่อาจปฏิเสธได้ ทั้งสองจึงไปที่ละติน ควอเตอร์ โดยพบว่าภายในละติน ควอเตอร์นั้น มีสภาพที่รกระเกะระกะมาก ผู้คนในละติน ควอเตอร์ทั้งหมดล้วนเป็นผู้ชาย โดยในแต่ละชั้นจากทั้งหมดสามชั้นจะประกอบไปด้วยชมรมต่างๆมากมาย อาทิ ชมรมดาราศาสตร์, ชมรมเคมี, ชมรมวรรณกรรม เป็นต้น โดยนักเรียนที่นี่มีความสนใจและทุ่มเทกับงานในชมรมของตนมาก อูมิได้พบกับชุน และ "มิซูนูมะ ชิโร" ประธานสภานักเรียน หลังจากได้ลายเซ็นแล้ว ชิโรและน้องของอูมิก็ออกไปข้างนอก ชุนได้ขอร้องให้อูมิช่วยคัดลอกบทความแทนเขา โดยอ้างว่ามือขวาของเขาได้รับบาดเจ็บจากแมว นับแต่นั้นมา ความสนิทสนมระหว่างพวกเขาทั้งสองคนก็เพิ่มมากขึ้น 

ต่อมา โรงเรียนได้เปิดสภานักเรียนให้นักเรียนร่วมอภิปรายเรื่องการรื้อถอนละติน ควอเตอร์ และสร้างอาคารชมรมใหม่แทน โดยนักเรียนส่วนใหญ่ก็มีความคิดเห็นด้วย ที่จะให้มีการรื้อถอนอาคาร
ชุนเป็นผู้นำกลุ่มนักเรียนส่วนน้อยในการคัดค้าน เหตุการณ์เริ่มชุลมุนขึ้น แต่ชิโร ประธานนักเรียนได้ให้สัญญาณว่าครูใหญ่กำลังมา ทั้งหมดที่กำลังชุลมุนจึงกลายเป็นสามัคคีกัน และจบด้วยการณ์นั้น

เนื่องจากอูมิอยากช่วยชุนในการพิทักษ์ละติน ควอเตอร์ จึงออกความคิดเห็นว่าควรทำความสะอาด และบูรณะละติน ควอเตอร์เสียใหม่ ต่อมา อูมิได้ชักชวนเพื่อนๆ มาร่วมกันทำความสะอาดและบูรณะละติน ควอเตอร์ ร่วมกับนักเรียนชายในละติน ควอเตอร์ ในช่วงเวลานั้นเอง ความสัมพันธ์ของทั้งสองคนก็เป็นไปอย่างราบรื่น จนกระทั่งชุนและชิโรได้รับเชิญไปปาร์ตี้ที่บ้านของอูมิ จึงทำให้รู้ว่า อูมินั้น ที่แท้จริงแล้วเป็นน้องสาวของตนเอง ด้วยการนั้น ชุนจึงจำเป็นต้องลืมความรู้สึกในอดีตทั้งหมด และพยายามออกห่างอูมิ...

หลังจากพบเจอกับมารดาของอูมิซึ่งกลับมาจากทำงานไกล อูมิจึงได้สอบถามเรื่องราวทั้งหมดเกี่ยวกับชุน และได้พบว่า แท้จริงแล้วชุนไม่ใช่พี่ชายของอูมิ แต่เป็นลูกของเพื่อนบิดาที่เก็บมาเลี้ยงและเซ็นรับรองบุตรเพื่อไม่ให้ชุนต้องไปอยู่ใต้สถานรับเลี้ยงเด็กกำพร้า ก่อนตายในสงครามเกาหลี บิดาของอูมิได้นำขุนไปฝากไว้กับเพื่อนอีกคนในกลุ่ม จากนั้นเรือของบิดาอูมิก็ชนเข้ากับเหมืองและเสียชีวิตในสงคราม

 ตัวละคร 
ตัวละครพากย์ ญี่ปุ่น ไทย (เอ็ม พิคเจอร์ส) ไทย (ไทยพีบีเอส) ไทย (เน็ตฟลิกซ์) อูมิ มะสึซากิ  มาซามิ นากาซาวะ อังคณา พานประทีป ทิพย์ชนก พรหมจูฑะ บุญราศรี ฉายะวรรณ ชุน คาซามะ จุนิชิ โอะกะดะ คมสรร รัตนากรบดี จักรรัตน์ ศรีรักษ์ นนท์ ศรีโพธิ์ เรียวโกะ มะสึซากิ  Jun Fubuki จรัสกร ทิพย์ศรี  จรัสกร ทิพย์ศรี มิกิ โอคุโตะ Yuriko Ishida เบญจวรรณ วนิชจิวพันธ์ พนาวรรณ ศรีวะโลสกุล ณัฐฐา หิรัญสถิตย์ ชิโร มิซูนูมะ Shunsuke Kazama สุริยา บุญเจริญ   อรุษ โรจนานันท์ ณัชพล สุขเจริญ ฮานะ มะสึซากิ  Keiko Takeshita อังคณา พานประทีป อรวรรณ แดงบุญเรือง จรัสกร ทิพย์ศรี โซระ มะสึซากิ  Haruka Shiraishi เบญจวรรณ วนิชจิวพันธ์ ธัญสินี ทองประสาท ซาจิโกะ ฮิโรโคจิ Rumi Hiiragi จรัสกร ทิพย์ศรี   สมิตา ไทยจำนง โนบุโกะ Toshimi Kanno เมทินี แก้วรัตนากร ศันสนีย์ ติณห์กีรดีศ อาคิโอะ Nao Omori สุริยา บุญเจริญ ยุติธร เอี่ยมอร่าม วิทยา ผาสุข กัปตันเรือ โยชิโอะ  Takashi Naito  อภิชาติ สมุทคีรี คุณโทคุมารุ เทะรุยุกิ คะงะวะ คมสรร รัตนากรบดี  วิทยา ผาสุข

 เพลง 
เพลง "สุกียากี้" จากปี ค.ศ. 1961 โดย คีว ซะกะโมะโตะ เป็นเพลงหนึ่งที่แทรกอยู่ในอนิเมะ เพลงเวอร์ชันเครื่องดนตรีถูกปล่อยออกมาภายหลังในประเทศสหรัฐอเมริกา ภายใต้ชื่อ "Sukiyaki" โดยนักดนตรี Kenny Ball  ซึ่งเพลงนี้ได้รับการคัดเลือกสำหรับอนิเมะ ป๊อปปี้ ฮิลล์ ร่ำร้องขอปาฏิหาริย์ ตั้งแต่เริ่มเตรียมการในปี ค.ศ. 1963

 อัลบั้มเพลงประกอบอนิเมะ 

 ลำดับ ชื่อเพลง  หมายเหตุ ยาว 1 Breakfast Song เสียงโดย: อะโอะอิ เทะชิมะ 3:04 2 The Morning Way to School  2:21 3 Horseplay  1:03 4 Reminiscence  2:02 5 Fine Girl  0:45 6 Latin Quarter of Paris  2:22 7 Setting Sun from the Clubroom  1:25 8 I Shall Walk Looking Up ทำนอง: ฮะชิได นะกะมุระเนื้อร้อง: โระกุซุเกะ เอเสียงโดย: คีว ซะกะโมะโตะ 3:11 9 The Flag in the Picture  0:29 10 When a White Flower Blooms  ร้องหมู่ 0:57 11 In the Days of First Love เสียงโดย: อะโอะอิ เทะชิมะ 1:29 12 Party  1:50 13 Flow of the Red River  ร้องหมู่ 0:43 14 Signal Flag  1:31 15 Canal in Twilight  1:50 16 Spring Cleaning  2:14 17 Reminiscence  2:19 18 Rainy Way Back  1:30 19 Dream  2:51 20 Unity  1:04 21 Escape  0:59 22 Leaden Umi  0:35 23 Confession  1:18 24Mother - Young Love  3:04 25 Reunion  0:48 26 Welcome to Quartier Latin  1:18 27 Deep Blue Swells  ร้องหมู่ 1:14 28 Run to Tomorrow  1:37 29 Summer of Goodbye: From up on Poppy Hill เสียงโดย: อะโอะอิ เทะชิมะ 5:20

 การตอบรับ 
 รายได้ 
ในช่วงระยะเวลาที่สำรวจ ตั้งแต่วันที่ 16 ถึง 18 กรกฎาคม ค.ศ. 2011 เว็บไซต์ Bunkatsushin.com ได้รายงานว่า ป๊อปปี้ ฮิลล์ ร่ำร้องขอปาฏิหาริย์ มีรายได้มากกว่า 587,337,400 เยน จากการขายตั๋วภาพยนตร์  ซึ่งในช่วงเวลา 3 วันที่กล่าวมานี้ มีผู้ชมภาพยนตร์การ์ตูนเรื่องนี้แล้วมากกว่า 445,000 คน และจากการสำรวจออนไลน์ พบว่าอัตราส่วนของผู้ชมเพศหญิงต่อผู้ชมเพศชายคือ 57% ต่อ 43% และโดยอายุคือ 34.8% เป็นผู้ชมอายุราวยี่สิบปี 32.6% เป็นผู้ชมที่อายุสามสิบปีขึ้นไป และ 18.9% เป็นผู้ชมที่มีอายุตั้งแต่ 16 ถึง 19 ปี และภาพยนตร์เรื่องนี้มีรายได้มากกว่า 3,000 ล้านเยน ในช่วงวันหยุดสุดสัปดาห์ 21-22 สิงหาคม ค.ศ. 2011

 รางวัลและการเช้าชิง 
 ปี รางวัล งาน ผล 2011 รางวัลขวัญใจผู้ชม ประเภทภาพยนตร์ดราม่ายอดเยี่ยม เทศกาลภาพยนตร์โทรอนโต ครั้งที่ 36   2012 แอนิเมชั่นแห่งปี  Japan Academy Prize ครั้งที่ 35  แอนิเมชั่นแห่งปี รางวัลโตเกียวอนิเมะ ครั้งที่ 11  ภาพยนตร์อนิเมะยอดเยี่ยม Asia Pacific Screen Awards ครั้งที่ 6   2013 ผลงานบทภาพยนตร์อนิเมะยอดเยี่ยม Annie Awards ครั้งที่ 40  แอนิเมชั่นต่างประเทศยอดเยี่ยม/ ภาพยนตร์ครอบครัว Golden Trailer Awards ครั้งที่ 14  ภาพยนตร์อนิเมะยอดเยี่ยม Online Film Critics Society Awards ครั้งที่ 17  ภาพยนตร์อนิเมะยอดเยี่ยม Chicago Film Critics Association Awards ครั้งที่ 26  ภาพยนตร์อนิเมะยอดเยี่ยม International Cinephile Society Awards ครั้งที่ 11 ภาพยนตร์อนิเมะยอดเยี่ยม Utah Film Critics Association ครั้งที่ 12   2014 ภาพยนตร์อนิเมะยอดเยี่ยม Saturn Awards ครั้งที่ 40 

 อ้างอิง 

 ข้อมูลเพิ่มเติม 





 GhibliWiki Information

หมวดหมู่:สตูดิโอจิบลิ
หมวดหมู่:ภาพยนตร์อนิเมะที่ออกฉายในปี พ.ศ. 2554
หมวดหมู่:ภาพยนตร์แอนิเมชันญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์แอนิเมชันที่มีฉากในโยโกฮามะ